Nafarroako Parlamentuko Mahaiak, 2020 irailaren 21ean eginiko bilkuran, Eledunen Batzarrari entzun ondoren, honako erabaki hau hartu zuen, besteak beste:

Bakartxo Ruiz Jaso andreak idazki bat aurkeztu du, zeinaren bidez eskatu baitu idatzizko galdera gisa izapidetu dadin amiantoa kentzeko plan zuzendaria betetzeari eta ekintza plana taxutu eta abian jartzeari buruzko ahoz erantzun beharreko galdera.

Nafarroako Parlamentuaren Erregelamenduko 37. artikuluan ezarritakoari jarraikiz, ERABAKI DA:

**1.** Adieraztea aipaturiko ahozko galdera idatzizko galdera bihurtu izanaren berri izan duela. Galdera 2020ko otsailaren 21eko 24. Nafarroako Parlamentuko Aldizkari Ofizialean argitaratu zen.

**2.** Erabaki hau Nafarroako Parlamentuko Aldizkari Ofizialean argitaratzea.

Iruñean, 2020 irailaren 21ean

Lehendakaria: Unai Hualde Iglesias